alexandrainst/scandi-wiki huggingface dataset:
Harald Ljøen

Harald Magne Ljøen (født 23. mars 1953 på Karmøy, død 12. juli 2018 i Oslo) var en norsk dr.ing. og lektor innen elektrofag.

Ljøen ble utdannet teknisk ingeniør ved Østfold tekniske skole i 1974. Han gikk videre hovedfag til sivilingeniør ved NTNU i 1980. Han ble ansatt i Telenor, og ble avdelingsingeniør med en sentral rolle i implementeringen av Nordic Public Data Network (NPDN). Han ble stipendiat ved NTNU, og ble dr.ing. i 1987 med sin avhandling «Vector Excited Sub-Band Cooler». Ljøen ble forsker ved Telenor forskning og utvikling (FoU) og utviklet blant annet prototyper innenfor talegjenkjenning, talesyntese og talebaserte menneskemaskindialoger.
 
Fra 2001 ble Ljøen sjefingeniør med ansvar for Telenors utvikling av nye plattformer som IP-telefoni og talestyrte sentralbord. Etter 7 år søkte han nye utfordringer og ble selvstendig næringsdrivende som aksjeforvalter/investor i kombinasjon med analyse av aksjekursutvikling gjennom analyseverktøy han hadde utviklet selv.
 
Ved en tilfeldighet fikk elektroavdelingen ved Sogn videregående skole behov for en instruktør innen dataelektronikerfaget. Ljøen forble lærer, først ved Sogn, siden ved Kuben videregående skole.

Se også 
 Liste over kjente ansatte ved Kuben yrkesarena

Referanser 

Norske elektroingeniører
Norske lektorer
Alumni fra NTNU
Personer tilknyttet Telenor
Pedagoger ved Kuben videregående skole
Pedagoger ved Sogn videregående skole
Personer fra Karmøy kommune
Tinn Venstre

Tinn Venstre er Venstres lokallag i Tinn kommune. Tinn Venstre har røtter tilbake til 1884 da Vestfjorddalens Venstreforening ble grunnlagt.  

Etter lokalvalget i 2011 ble Tor Helge Flåto og Sandra Yeomans valgt inn i kommunestyret med en oppslutning på 5,9% Der partiet satt i posisjon med Høyre, Sp, FrP og KrF. Flåto var også medlem i formannskapet. Ved lokalvalget i 2015 fikk Venstre en oppslutning på 1,9%, og fikk ikke representasjon i kommunestyret.

Venstre i Tinn 
Vestfjorddalens Venstreforening ble stiftet i 1884, og Rjukan Venstrelag ble grunnlagt i 1916 med H.H. Einung som formann. 12. februar 1921 gikk venstrelagene i Tinn sammen inn i Tinn Venstrekredsforening med Einung som første formann og senere Jul Aursand. I nyere tid så var Jan-Anders Dam-Nielsen leder mellom 2014 og 2016, og fra 2016 til 2020 så var Marius Netten Skeie leder av lokallaget.

Kommunevalg

Venstres ordførere i Tinn

Fylkestingsvalg

Stortingsvalg

Referanser 

Tinn
Telemark Venstre
Torgeir Fossli

Torgeir Fossli (født 1961) er en norsk politiker fra Arendal som representerer Venstre. Han har representert Venstre i kommunestyret i Notodden siden 1999 og er leder for Telemark Venstre. Han er medlem av formannskapet i Notodden og av Venstres landsstyre.

Referanser 

Venstre-politikere i Telemark
Skånland skole

Skånland skole er en barne- og ungdomsskole i Tjeldsund kommune. Det er den største skolen i kommunen, med rundt 240 elever på 1.-10.trinn.

Skoler i Tjeldsund
Barne- og ungdomsskoler i Troms og Finnmark
Kaylin Hsieh

Hsieh Kaylin Sin Yan (født 19. mai 2001) er en hongkongkinesinsk fekter, som konkurrerer i kårde. Hun fikk sølv i fekting under Sommer-OL 2018 for ungdom individuelt, og fikk også sølv i lagkonkurransen.

Idrettskarriere

2015 
Hsieh kom på tredjeplass i Hongkong-mesterskapet for aldersbestemte klasser i 2015, der hun deltok i U17-klassen. I Hongkongs U23-mesterskap i 2015 kom hun på tredjeplass, og ble med det kvalifisert til U23-asiamesterskapet i fekting 2015, der hun kom på 14.-plass individuelt, og Hongkong fikk bronse i lagkonkurransen. Hun vant fekting i U14-klassen under Samsung Festival Of Sports, og fikk gull i lagkonkurransen i U14-klassen under Asiamesterskapet i fekting. Hun kom på tredjeplass kadettklassen (U17) under Hongkong-mesterskapet for junior, og vant der U20-klassen og U14-klassen.

2016 
I Hongkong-mesterskapet for aldersbestemte klasser i 2016 vant hun U17-klassen, og fikk sølv i U20-klassen. Hun deltok i Juniorasiamesterskapet i fekting 2016, og kom der på niendeplass individuelt, og Hong Hong fikk sølv i lagkonkurransen i U17-klassen. Hun deltok i Junior-VM i fekting 2016, og kom der på 49.-plass i kadettklassen (U17) og 124.-plass i juniorklassen (U20). Hun kom på andreplass i Hongkongs U23-mesterskap, og kom også på andreplass i Hongkongs U20-mesterskap, der hun deltok i kadettklassen. Hun deltok i Singapores åpne nasjonale mesterskap i 2016, der hun vant både junior- og seniorklassen. Hun fikk bronse i U17- og U20-klassen under Hongkongs juniormesterskap, og hun deltok i U23-asiamesterskapet i fekting, der hun fikk sølv individuelt.

2017 
Juniorasiamesterskapet i fekting 2017 ble arrangert i Thailand, og Hsieh fikk gull både individuelt og i lagkonkiurransenn i U17-klassen. I U20-klassen kom hun på åttendeplass individuelt, og Hongkong kom på tredjeplass i lagkonkurransen. Hun vant Hongkongs U23-mesterskap i fekting, og fikk sølv i Hongkongs U20-mesterskap. Hun ble tatt ut til å delta i VM i fekting 2017, og kom der på 62.-plass individuelt. I Junior-VM i fekting 2017 kom hun på 37.-plass i kadettklassen og 56.-plass i juniorklassen.

2018 
Hsieh vant både kadett- og juniorklassen i Hongkongs mesterskap i aldersbestemte klasser, og hun vant også Hung Kongs U23-mesterskap i fekting. I Juniorasiamesterskapet i fekting 2018 vant hun kadettklassen, der Hongkong fikk bronse i lagkonkurransen, og hun kom på tredjeplass i juniorklassen, der de vant gull i lagkonkurransen. Hun deltok i Junior-VM i fekting 2018, og vant der kadettklassen, og hun kom på 56.-plass i juniorklassen. Hun fikk bronse individuelt i Asiamesterskapet i fekting 2018.

I juli deltok hun i VM i fekting 2018. Individuelt kom hun på 68.-plass, og i lagkonkurransen kom Hongkong på ellevteplass. I Sommer-OL for ungdom 2018 fikk hun sølv i kårde individuelt, etter at hun tapte for Kateryna Tsjornij 9-11 i finalen. Hun deltok også på det sammensatte laget Asia-Oseania 1 som fikk sølv i mix-lagkonkurransen.

Referanser

Eksterne lenker 
 
 Profil og resultatoversikt hos Sportlio
 Buenos Aires 2018 - HSIEH Kaylin Sin Yan 

Hongkongkinesiske fektere
Deltakere for Hongkong under Sommer-OL 2020
Fektere under Sommer-OL 2020
Vitalik Buterin

Vitalij Dmitrijevitsj «Vitalik» Buterin (russisk: Виталий Дмитриевич Бутерин; født 31. januar 1994) er en russisk-kanadisk programmerer og forfatter som er best kjent som en av medgründerne av Ethereum. Buterin ble involvert i kryptovaluta tidlig, og var med å grunnlegge Bitcoin Magazine i 2011. I 2014 lanserte Buterin Ethereum sammen med Gavin Wood, Charles Hoskinson, Anthony Di Iorio og Joseph Lubin.

Vitalik Buterin eier ca 290 000 ETH i følge Coinmarketcap. På toppen var hans kryptobeholdning verdt ca 15 milliarder NOK. Han har også donert mer enn 10 Milliarder NOK i Shiba Inu coins til India Covid Relief Fund.

Referanser

Eksterne lenker 
 
 
 

Kryptovaluta
Personer fra Kolomna
Sassandra

Sassandra er en havneby i Elfenbenskysten. Den er et subprefektur i og sete for departementet Sassandra. Den er også en kommune, og sete for regionen Gbôklé i distriktet Bas-Sassandra. Folkemengden var på ca 27 000 innbyggere ved folketellingen i 2014.

Sassandra ligger ved Guineabukten ved munningen av elven Sassandra.

Byen ble grunnlagt av portugiserne som São Andrea, festningsruiner fra den gang finnes fortsatt. Senere ble den styrt av britene, og så av franskmennene som havn for utskiping av tømmer. Det gikk kraftig tilbake med byen på 1960-tallet etter at havnen i San Pédro var ferdigbygd. 

Sassandras hovednæringsvei nå er fiske.

Sassandra er kjent for sine strender og for et fyrtårn, og ikke langt unna ligger Gaoulou nasjonalpark.

Eksterne lenker
 Neyo project : Collaborative project on culture and language of Neyo people, from Sassandra (Côte d'Ivoire)

Byer i Elfenbenskysten
Liste over bygdeborger i Rogaland

Liste over bygdeborger i Rogaland omfatter alle bygdeborger som ligger innenfor grensene til Rogaland fylke og som er registrert hos Riksantikvaren.

Kilder 

Bygdeborger i Norge
Johan O. Bryn

Johan Olsen Bryn (1878–1952) var en norsk politiker fra Voss som representerte partiet Venstre. Han var ordfører i Tinn fra 1920 til 1937, og formann i fylkestinget i Telemark fra 1928 til 1937. Bryn var 1. suppleant til Stortinget fra 1937 til 1945, og var varamedlem for Neri Valen i Skog- og vassdragskomiteen, hvor han møtte 22.02-29.02.1940. Bryn var formann av Telemark Venstres fylkeslag fra 1930 til 1945.

Bryn var stasjonsmester på Rjukan fra 1916 til 1942.

Referanser

Eksterne lenker 
 

Venstre-ordførere i Telemark
Ordførere i Tinn
Personer fra Voss kommune
Venstre-politikere i Telemark
Venstre-politikere
The Orville

The Orville er en amerikansk science fiction komedie tv-serie skapt av Seth MacFarlane. Serien hadde premiere 10. september 2017 på Fox.

Referanser

Eksterne lenker
 
 

TV-serier fra 2010-årene, fra USA
Science fiction-TV-serier fra USA
Komiserier fra USA
TV-produksjoner på Fox Broadcasting Company
Lucanus kazumiae

Lucanus kazumiae er en billeart i familien hjortebiller (Lucanidae).

Kjennetegn 
En ganske stor ( millimeter), kraftig, brunrød hjortebille. Hannen er svært kraftig bygd. Hodet er betydelig bredere enn pronotum, i alle fall hos store eksemplarer. Mandiblene er krumme, med en liten tann litt utenfor midten, kløvet i spissen. Innersiden er sagtakket i nesten hele lengden.  De knebøyde antennene har vanligvis en fire-leddet vifte. Kjølene langs sidene og bakkanten av hodet er ganske høye, hodet er litt utvidet bakover, tinningene rundede. Pronotum er firkantet, mye bredere enn langt. Dekkvingene er mahognifargede. Beina har røde lår. Hunnen er betydelig mindre og mørkere, uten de forstørrede kjevene.

Levevis

Utbredelse 
Arten er bare kjent fra det nordlige Vietnam.

Systematisk plassering 
Arten er muligens identisk med Lucanus pesarinii, som ble beskrevet samtidig. Det er mulig at Lucanus pesarinii er små eksemplarer og Lucanus kazumiae store av samme art .

 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Lucanus kazumiae Zilioli, 1998

Referanser 
 Zilioli, M. (1998) Note on some new stag-beetles Lucanus from Vietnam and China (Coleoptera, Lucanidae). Coléoptères 4 (11): 137-147.
 Nettside om arten

Eksterne lenker 
 
 

Hjortebiller
Biller formelt beskrevet i 1998
Vietnams insekter
Lissotes obtusatus

Lissotes obtusatus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (ca. 13-19 millimeter), mørkbrun til svart hjortebille. Hannen har noe forstørrede, krumme kjever (mandibler) som litt kortere hodet. Kroppen er grovt og tett punktert. Hunnen mangler forstørrede kjever, hodet er mindre enn hos hannen, pronotum mer rundet og oversiden kraftigere punktert.

Levevis 
Arten lever i kjølig, temperert regnskog, buskmark (sklerofyllskog) og også på alpine heier. Både voksne og larver lever under råtnende stokker.

Utbredelse 
Arten lever på Tasmania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Lissapterini
 Slekten Lissotes Westwood, 1855
 Lissotes obtusatus (Westwood, 1838)

Referanser

Eksterne lenker 
 
 Bildegalleri
 Alain Galant: Les Lucanidae du Monde. Nettside om arten
 Atlas of Living Australia - Lissotes obtusatus 
 Tasmanian Insects and Spiders - Lucanidae, Stag Beetles, Besøkt 15. oktober 2018 

Hjortebiller
Biller formelt beskrevet i 1838
Australias insekter
Eliteserien i volleyball for kvinner 2018/19

Mizunoligaen 2018–19 er det øverste nivået i volleyball i Norge for kvinner sesongen 2018-19.

Ligaen består av 8 lag som spiller en grunnserie og deretter et sluttspill. Lagene på 4. til 7. plass i grunnserien spiller kvartfinale i sluttspillet. Vinnerne av semifinalene møtes til kamp om seriemestertittel. Høyest plassert lag i grunnserien av taperne av semifinalene, vinner bronsemedaljen.

Grunnserien startet 6. oktober 2018 og avsluttet 24. februar 2019. Sluttspillet startet 1. mars 2019 og avsluttet med sluttspillfinale 6. april 2019.

Vinnere

Følgende lag kom på topp tre etter sluttspillet:

Tabellen for grunnserien

Poengsystemet
 3 poeng ved seier med settsifrene 3–0 eller 3–1
 2 poeng ved seier 3–2
 1 poeng ved tap 2–3
 0 poeng ved tap 1–3 eller 0–3.

Referanser 

Eliteserien i volleyball for kvinner
Sport i Norge i 2018
Sport i Norge i 2019
Volleyball i 2018
Volleyball i 2019
Albert Lassen

Albert Peter Lassen (født 1. januar 1788 eller 1789 på Narvestad i Eidsberg, død 21. november 1857 på Tomter i Nes) var en norsk lærer og lærebokforfatter.

Liv
Han var sønn av gårdbruker Hans Christian Lassen og Kirstine Margrethe Ørtlein. Etter morens død bodde han en stund hos sorenskriver Johan Koren, som var gift med forfatterinnen Christiane Koren, på Hovin i Ullensaker. Fra 1803 til 1808 var han elev ved Christiania katedralskole, hvor Jacob Rosted, Paul Arnesen og Ludvig Stoud Platou var blant lærerne hans. Deretter begynte han å studere teologi ved Københavns Universitet, men tok aldri embetseksamen. I 1813 ble han ansatt som lærer i Christiania, og fra 1824 var han overlærer. I 1828 ble han nødt til å gå av på grunn av drikk. Han bodde de siste årene av sitt liv i Nes på Romerike, hvor søsteren Alette Jacobine og hennes mann Caspar Hagemann bodde. Han bodde først hos dem, senere hos en bonde på gården Tomter.

Lassen utga flere lærebøker i historie. Disse utkom etter at han var flyttet til Nes. Den største, Lærebog i den almindelige Historie for Studerende og de lærde Skolers høiere Klasser utkom i fem bind fra 1829 til 1842. Siden det var for stort til å brukes i skolen, utkom verket også i forkortede utgaver. En av disse var utarbeidet til en danske konkurranse for å avhjelpe mangelen på danske lærebøker i historie. Lassens arbeid blev rost, men fordi han ikke hadde tatt hensyn til nyere vitenskapelig historisk forskning, vant han ikke konkurransen. En annen bok, De merkeligste Personers Levnetsbeskrivelser og de vigtigste Tildragelser gjennem alle Tidsaldre, utkom i fire opplag.

Lassen var Henrik Wergelands historielærer ved latinskolen i Christiania.

Litteratur
 Ludvig Daae: «Albert Peter Lassen», i 
 

Norske pedagoger
Norske lærebokforfattere
Personer fra Eidsberg kommune
Invited

«Invited» er en sang skrevet av Emanuel Abrahamsson, Tayla Parx, Isabelle Zikai, Patrik Jean Olsson, Marcus Gunnarsen og Martinus Gunnarsen som ble spilt inn og gitt ut på singel med Marcus & Martinus i 2018.

Sanger fra 2018
Singler fra 2018
Trichopsathyrus

Se Systematisk inndeling

Trichopsathyrus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, lange og slank, mørk trebukk med gulaktige tegninger på dekkvingene. Antennene er tynne og lengre enn kroppen. Pronotum er rundet, en tanke smalere enn dekkvingene, som er jevnbrede. Beina er middels lange med litt klubbeformede lår.

Utbredelse 
Arten er beskrevet fra Sør-Afrika (Transvaal).

Systematisk inndeling 

Oemini blir ofte slått sammen med Xystrocerini.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Oemini Pascoe, 1869  
 Slekten Trichopsathyrus Breuning, 1958  
 Trichopsathyrus modestus (Distant, 1898)

Kilder 
 Cerambycidae.org - Oemina
 Katalog med utbredelsesdata, Gamle verden

Eksterne lenker 
 
 

Cerambycinae
Biller formelt beskrevet i 1898
Sør-Afrikas insekter
Hanna Flood

Hanna Flood (født 1995) er en norsk studentpolitiker og tidligere president i ANSA - Association of Norwegian Students Abroad.

Flood er oppvokst i Oslo og har studert fysikk i London og tysk i Berlin.

Flood var aktivt engasjert i ANSA i studietiden og ble valgt inn i ANSAs hovedstyre i 2016. I juli 2018 ble hun valgt som president for ANSA.

Referanser 

Studentpolitikk
Fødselsdato ikke oppgitt
Gullhamster

Gullhamster eller syrisk hamster eller syrisk gullhamster (lat. Mesocricetus auratus) er en art hamster. 

Syrisk hamster er den største av de tamme hamsterartene i verden og er populær som kjæledyr.

Beskrivelse 
Gullhamster er 15–20 cm lang, er 100–150 gram og kan bli to til tre år. 

Den har fleksible kinnposer som den bruker for å lagre mat som den frakter tilbake til hulen sin.

Utbredelse 
Gullhamster finnes nord i Syria og sør i Tyrkia. Den ville populasjonen er synkende grunnet at de mister leveområdet sitt til menneskelig utbygning.

Atferd 
Gullhamster er en territoriell art som lever i et ørkenlignende landskap. Den er aktiv i skumringen og på natten, og sover på dagen mens det er større rovdyr ute. 

Gullhamster er en hamstrende art som samler store mengder mat i kinnposene som den frakter tilbake til hulen sin. Der kan den lagre enorme mengder mat, som de kan bruke som forsyninger i perioder hvor det er dårligere tilgang til ny mat.

Som kjæledyr 
Gullhamster er den vanligste av de 5 hamsterartene som er lov å holde i fangenskap i Norge, og den arten folk flest tenker på når de hører ordet hamster. 

Akkurat som i vill tilstand er gullhamstere i fangenskap nattaktive. De er ivrige mosjonister som trenger et løpehjul eller tilsvarende aktivisering, og kan fint bruke dette i mange timer hver natt. 

Det er mulig å temme en gullhamster ved å gradvis la den bli kjent med luktene og lydene dine. Men som et solitært dyr vil den aldri selv få noe positivt utbytte av håndteringen, og vil aldri ha et ønske eller behov om å få kos og oppmerksomhet. 

En gullhamster i fangenskap er svært territoriell, og man må aldri ha flere gullhamstere i samme bur. Da vil det før eller siden bli konflikt, og disse kan få fatale konsekvenser. 

Gullhamster i fangenskap er typisk litt større enn de i vill tilstand, og kan bli opptil 20 centimeter lang og veie mellom 175–225 gram. Det er også avlet frem ulike varianter av gullhamster, blant annet en variant med lang pels.

Som forsøksdyr 
Gullhamster er et nokså vanlig forsøksdyr som brukes i forskning på ulike sykdommer, inkludert kreft, luftveissykdommer, hjertesykdommer og smittsomme sykdommer. 

I mars 2020 fant forskere fra University of Hong Kong at gullhamster fungerte godt som en modellorganisme for å drive forskning på Covid-19.

Referanser

Eksterne lenker 
 
Syrisk gullhamster – Norsk hamsterklubb

Gnagere
Kjæledyr
Arnøytragedien

Arnøytragedien var en hendelse under 2. verdenskrig der 8 mennesker ble henrettet i Tromsø, den 23. oktober 1943

Se også
Sepals-operasjonen

Referanser 

Andre verdenskrig
Norge under andre verdenskrig
Isobar

Isobar har flere betydninger:
 Isobar (nuklide)
 Isobar (metrologi)
Isobar prosess
Tunisias herrelandslag i volleyball

Tunisias herrelandslag i volleyball er det tunisiske landslaget i volleyball for menn som konkurrerer for Tunisia under Afrikamesterskapet, Sommer-OL og Volleyball-VM. Landslaget er rangert som nummer 14 på FIVBs verdensranking.

Se også
Tunisias kvinnelandslag i volleyball

Eksterne lenker
 
 Profil hos FIVB.org

Tunisiske landslag
Landslag i volleyball
Volleyball i Tunisia
Asbjørn Vølstad

Asbjørn Vølstad (født 24. oktober 1962, Drammen) er en norsk tidligere volleyballspiller. 

Han spilte i perioden 1983–87 på laget til University of California, Los Angeles (UCLA) i USA. Amerikansk mester sesongene 1984 og 1987, siste gang kåret til årets spiller. Oppsatt på 1980-årenes amerikanske stjernelag. Senere profesjonell i Tyskland (vesttysk mester med Hamburger SV) og Frankrike (Grenoble).

Totalt spilte Vølstad 111 landskamper for Norge.

Referanser  

Norske volleyballspillere
Langedal kraftverk

Langedal kraftverk er et vannkraftverk i Flora kommune i Vestland.

Det er et elvekraftverk som utnytter et fall på 138 meter i Agledalselva.

Installert effekt er 3 MW fra to francisturbiner. Årsproduksjon er 12,6 GWh.

Langedal Kraft AS eies 100% av Forte Energy Norway AS. Forte Energy Norway AS er igjen eid 66% av Forte Vannkraft AS og 34% Cloudberry Clean Energy ASA.

Referanser

Kilder
 
 NVE vannkraftdatabase
 Forte vannkraft - våre kraftverk
 Bystøl 
 Cloudberry

Småkraftverk i Vestland
Kraftverk i Kinn
OBOS Energi
Cloudberry
Kraftverk etablert i 2018
Uranienborg Vokalensemble

Uranienborg Vokalensemble er et kammerkor som ble grunnlagt i 2002 av Elisabeth Holte. Hun er dirigent og kunstnerisk leder for ensemblet, og ansatt som kantor i Uranienborg kirke i Oslo.

Ensemblet bestod i 2018 av 23 sangere, der flere av medlemmene arbeider profesjonelt som musikere eller tar musikkutdanning på høyere nivå. Det bygger sin virksomhet rundt Uranienborg kirke i Oslo, og dets bidrag til å fornye og viderebringe den kirkemusikalske tradisjonen ble anerkjent med Grammy-nominasjon i kategorien «Best choral performance» for platen Himmelrand (2016). Påfølgende år mottok ensemblet flere priser, samt spesialpris for beste tolkning av moderne musikk i klasse 1, under den internasjonale korkonkurransen Polifonico Guido d’Arezzo.

Ensemblets repertoar består av a cappella-musikk fra ulike stiler og epoker samt større verk for kor og orkester. Koret har blant annet samarbeidet med tidligmusikkorkesteret Barokkanerne og musikere fra Kringkastingsorkestret. Koret ønsker å bygge bro mellom den eldre og den nyere kormusikken, og jobber derfor jevnlig med yngre norske komponister som Marianne Reidarsdatter Eriksen, Marcus Paus, Ørjan Matre, Bjørn Morten Christophersen og Ola Gjeilo. Ved flere anledninger har ensemblet benyttet gjestedirigenter, herunder David Hill (BBC Singers), Grete Pedersen (Det norske solistkor) og Kjetil Almenning (domkantor i Bergen).

Uranienborg Vokalensemble opptrer jevnlig med orkester og har samarbeidet med Holberg Barokk, Sinfonia Uranienborg, Barokkanerne, musikere fra Det Norske Kammerorkester og Kringkastingsorkesteret KORK. Koret har samarbeidet med jazzpianistene Bugge Wesseltoft og Steve Dobrogosz, folkemusikerne Knut Buen, Gjermund Larsen og Bjørn Kåre Bråten Odde, Hans-Kristian Kjos-Sørensen på marimba, diverse sangsolister og flere norske organister.

Utgivelser 
 Våkenetter (2L, 2007)
 SONG (2L, 2013)
 Himmelrand (2L, 2016)

Kilder 
 Rakvaag, Geir: «Grammy-nominasjon til Uranienborg» i Dagsavisen 6. desember 2016. Sett 6. november 2018.
 Musikkultur: «Italienske korpriser til Uranienborg Vokalensemble», publisert 28. august 2017. Sett 6. november 2018.
 Resultatliste fra Polifonico Guido d’Arezzo publisert 30. august 2017. Sett 6. november 2018.

Eksterne lenker 
 Offisielt nettsted
 2L (plateselskap)

Kor i Oslo
Klassisk musikk
Grammy Award
Etableringer i 2002
Kristoffer Rønneberg

Kristoffer Rønneberg (født 1978 i Oslo) er en norsk journalist og forfatter. Han har siden 2005 vært ansatt i Aftenposten, der han var fast reporter i Folkerepublikken Kina fra 2005-2007. Han var avisens USA-korrespondent fra 2013-2017. Han arbeider i Aftenpostens utenriksredaksjonen.

Bakgrunn 
Rønneberg reiste mye i sin barndom, og har tilbragt deler av oppveksten i Kuwait. Han tok videregående utdanning ved United World College i Singapore. Senere tok han sin bachelorgrad i journalistikk og sosiologi ved City University London. 

Rønneberg har tidligere jobbet i Nettavisen og Dagens Næringsliv, samt for den norske ambassaden i Washington, D.C. Han ble i 2005 deltidsansatt i Aftenposten som journalist i Folkerepublikken Kina (2005-2007), og fikk fast ansettelse i avisen 2008. Han var deretter Aftenpostens USA-korrespondent fra 2013-2017.  

Rønneberg har gitt ut boken Reisen til Mandalay - en reise fra Burma til Myanmar (2015).

Referanser 

Norske forfattere av reiseskildringer
Norske journalister
Generalkvartermester

Generalkvartermester var en militær grad og betegner en høyere offiser som hadde ansvaret for å gjennomføre ordrene blant troppene. Ifølge utdannelsen av generalkvartermesterstaben, tjente han som leder av sin stab, og stabene for de ulike armeene utgjorde en generalstab, som var underordnet generalstabssjefen. I de fleste hæravdelinger ble det utnevnt en generalkvartermester bare for et enkelt felttog.

Militærhistorie
Offisersgrader